ΓΡΑΠΤΗ ΕΡΩΤΗΣΗ E-0144/01

υποβολή: Christopher Huhne (ELDR) προς το Συμβούλιο

(1 Φεβρουαρίου 2001)

Θέμα: Μυστικότητα στο Συμβούλιο

Προτίθεται το Συμβούλιο να ζητήσει τη συμβουλή της Νομικής Υπηρεσίας του για να διαπιστωθεί εάν η συνεχιζόμενη πρακτική της τήρησης των συνεδριάσεων κεκλεισμένων των θυρών, ακόμη και όταν αντικείμενο της συζήτησης είναι νομοθετικό μέτρο, συμβιβάζεται με:

(α) την Ευρωπαϊκή Σύμβαση για την Προστασία των Ανθρωπίνων Δικαιωμάτων και των Θεμελιωδών Ελευθεριών, και

(β) τις κοινές συνταγματικές παραδόσεις των κρατών μελών;

Πιστεύει το Συμβούλιο ότι η πρακτική αυτή συμβιβάζεται με το άρθρο 6 της Συνθήκης για την Ευρωπαϊκή Ένωση;

Κοινή απάντηση στις γραπτές ερωτήσεις E-0140/01, E-0141/01, E-0142/01, E-0143/01 και Ε-0144/01

(31 Μαΐου 2001)

1. To Συμβούλιοπενθυμίζει στον αξιότιμο κύριο βουλευτή ότι ο διαχωρισμός των θεμάτων νομοθετικού και εκτελεστικού χαρακτήρα που συζητώνται στα πλαίσια του Συμβουλίου δεν αποτελεί πρόβλημα. Στην πραγματικότητα, το Συμβούλιο ήδη ορίζει τα θέματα για τα οποία ενεργεί ως νομοθέτης (βλ. άρθρο 7 του Εσωτερικού Κανονισμού όπου αναγράφονται οι περιπτώσεις κατά τις οποίες το Συμβούλιο ενεργεί ως νομοθέτηςπό την έννοια του δευτέρου εδαφίου της παραγράφου 3, του άρθρου 207 της Συνθήκης ΕΚ), προκειμένου ιδίως να ενισχύσει τη διαφάνεια στον τομέα αυτό της δραστηριότητάς του.

2. Το Συμβούλιοπενθυμίζει στον αξιότιμο κύριο βουλευτή ότι έχει ήδη πραγματοποιήσει σημαντικά βήματα όσον αφορά την πρόσβαση του κοινού στις εργασίες του. Μεταξύ των μέτρων που έχουν ληφθεί προς τούτο, το Συμβούλιοπογραμμίζει:

- την πρακτική να διεξάγεται μία τουλάχιστον δημόσια συζήτηση επί των σημαντικών νέων νομοθετικών προτάσεων,

- σύμφωνα με το άρθρο 207 της Συνθήκης ΕΚ και τον Εσωτερικό Κανονισμό του Συμβουλίου, την αυτόματη γνωστοποίηση στο κοινό των αποτελεσμάτων της ψηφοφορίας και της αιτιολόγησης ψήφου, καθώς και δηλώσεων που καταχωρίζονται στα πρακτικά όταν το Συμβούλιο ενεργεί ως νομοθέτης,

- την πρόσβαση σε έγγραφα του Συμβουλίου, η οποία κανονικά επιτρέπεται όταν το Συμβούλιο ενεργεί ως νομοθέτης, ενώ το δικαίωμα άρνησης προκειμένου να προστατευθεί η εμπιστευτικότητα των εργασιών του Συμβουλίου διατηρείται στο ελάχιστο που απαιτείται,

- την δημοσίευση στο Διαδίκτυο καταλόγων με θέματα προσωρινής ημερήσιας διάταξης, συμπεριλαμβανομένων αναφορών σε έγγραφα που εξετάζονται σε σχέση με κάθε θέμα της ημερήσιας διάταξης, για τις συνόδους του Συμβουλίου και τις συνεδριάσεις των προπαρασκευαστικών οργάνων και επιτροπών του Συμβουλίου, σχετικά με περιπτώσεις όπου το Συμβούλιο ενεργεί ως νομοθέτης.

3. Επί του παρόντος, το Συμβούλιο εργάζεται για τον καθορισμό νέων κανόνων με στόχο την ενίσχυση τωνφισταμένων κανόνων που αφορούν τη διαφάνεια για όλα τα νομοθετικά έγγραφα. Το Συμβούλιο αποδίδει ιδιαίτερη σημασία στο να έχει πρόσβαση το κοινό στη νομοθετική του δραστηριότητα κατά το μέγιστο δυνατό, εξισορροπώντας αυτή την πρακτική με την ανάγκη να διατηρηθεί η επαρκής και αποτελεσματική πρακτική λήψης αποφάσεων και την ανάγκη να προστατευθούν οι διαβαθμισμένες πληροφορίες και να διασφαλισθεί η εμπιστευτικότητα των εργασιών του κατά τις οποίες δεν ενεργεί ως νομοθέτης.

Εν προκειμένω, η τακτική αυτή συνδέεται με την ίδια δέσμευση που περιλαμβάνεται στη Δήλωση σχετικά με το μέλλον της Ένωσης, προς καταχώριση στην τελική πράξη της Διάσκεψης (πρβ. Παράρτημα IV του σχεδίου Συνθήκης που ενεκρίθη στη Νίκαια από τους αντιπροσώπους των κυβερνήσεων των κρατών μελών), η παράγραφος 6 της οποίαςπογραμμίζει ότι η εν λόγω Διάσκεψη αναγνωρίζει την ανάγκη βελτίωσης και παρακολούθησης της δημοκρατικής νομιμότητας και διαφάνειας της Ένωσης και των θεσμικών της οργάνων, προκειμένου να επιτευχθεί η μεγαλύτερη προσέγγισή τους με τους πολίτες των κρατών μελών.

4. Το Συμβούλιο φρονεί ότι θα ήταν άτοπο να σχολιάσει τόσο τον τρόπο με τον οποίο τα εθνικά νομοθετικά σώματα αποφασίζουν να οργανώσουν τις εργασίες τους, όσο και θέματα που απλώς εικάζονται ή πιθανολογούνται.

5. Εν πάση περιπτώσει, όσον αφορά παραβιάσεις του άρθρου 6 της ΣΕΕ, το άρθρο 7 ΣΕΕ ορίζει τη διαδικασία που ακολουθείται για να διαπιστωθεί η ύπαρξη σοβαρής και διαρκούς παραβίασης από κράτος μέλος αρχών που αναφέρονται από την παράγραφο 1 του άρθρου 6. Επιπλέον, το Συμβούλιο εφιστά την προσοχή του αξιότιμου κυρίου βουλευτή στο γεγονός ότι η Συνθήκη της Νίκαιας περιλαμβάνει και μια πρόσθετη διάταξη στο άρθρο 7 η οποία επιτρέπει στο Συμβούλιο να διαπιστώσει την ύπαρξη σαφούς κινδύνου σοβαρής παραβίασης και δυνάμει της οποίας το Κοινοβούλιο θα έχει δικαίωμα πρωτοβουλίας.

6. Το Συμβούλιο θεωρεί ότι η πρακτική του συμφωνεί με το άρθρο 6 ΣΕΕ και ότι δεν χρειάζεται να ζητήσει τη γνώμη της Νομικής του Υπηρεσίας σχετικά με την εφαρμογή της Συνθήκης και του Εσωτερικού του Κανονισμού για το θέμα αυτό.